

**ს/ს „პანექსი“-ს ტერიტორიის ბეტონირების სამუშაოების შესყიდვა**

**სატენდერო დოკუმენტაცია**

**ქ. რუთავი**

**2025 წ.**

1. **სამუშაოს აღწერა**

შესასრულებელი სამუშაოები გულისხმობს ს.ს. „პანექსი“-ს ტერიტორიაზე ღია საწყობის მოედნის ბეტონირებას 6800 მ2-ზე.

<https://www.google.com/maps/place/JSC+Panex/@41.588347,44.9445623,17z/data=!3m1!4b1!4m6!3m5!1s0x404407171b55a5f9:0x3b831da677098081!8m2!3d41.588347!4d44.9471426!16s%2Fg%2F11s2n3y0zr?entry=ttu&g_ep=EgoyMDI1MDcyOS4wIKXMDSoASAFQAw%3D%3D>

ბეტონირების ფართობები:

**მზა პროდუქციის საწყობის და ფურების დატვირთვის ზონა:**

* მზა პროდუქციის საწყობი – 2400 მ²
* ფურების დატვირთვა/შემობრუნება/გამოსვლა – 1469 მ²
* თავისუფალი დანიშნულება – 539 მ²

**ლითონის შესანახი ზონა:**

* ლითონის მოედანი – 1485 მ² (ტევადობა: 513 რულონი)
* ლითონის მოედნის მისასვლელი – 270 მ²
* დამატებითი მისასვლელები (ფასადის გასწვრივ, ღობის გასწვრივ) – 678 მ²

სამუშაოების შესრულებისას უნდა მოხდეს ნიადაგის მომზადება - დამუშავება, საფუძვლის მოწყობა, სამუშაოების დასრულების შემდეგ ზედმეტი ნარჩენი მასალების გატანა და ტერიტორიის აღდგენა. დამკვეთის მხრიდან შესრულებულ სამუშაოებზე მოთხოვნილი იქნება მინიმუმ 1 წლიანი საგარანტიო ვადა. სამუშაოების შესრულების ვადად განსაზღვრულია 45 კალენდარულიი დღე ხელშეკრულების გაფორმებიდან.

ნებისმიერ პრეტენდეტს აქვს უფლება და მიეცემა შესაძლებლობა წინადადების წარმოდგენამდე დაათვალიეროს ტერიტორია და ადგილზე გაეცნოს არსებულ მდგომარეობას.

1. **ინფორმაცია გამოცდილების შესახებ.**

კანდიდატებმა ელექტრონული სისტემის <https://etenders.ge/-> ს საშუალებით უნდა წარმოადგინონ ინფორმაცია 2023, 2024 , 2025 წლების განმავლობაში შესრულებული სამუშაოების შესახებ თანდართული ფორმის შესაბამისად. შესრულებული სამუშაოების ჯამური ღირებულება არ უნდა იყოს 90 %-ზე ნაკლები კანდიდატის მიერ წინამდებარე ტენდერში შემოთავაზებული სამუშაოების ღირებულებისა.

|  |  |  |  |  |
| --- | --- | --- | --- | --- |
| N | **შესრულებული სამუშაოების დასახელება** | **ღირებულება** | **დამკვეთი ორგანიზაციის დასახელება, საიდ. კოდი, ტელეფონის ნომერი** | **შესრულების წელი** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

ინფორმაციის ფორმა უნდა იყოს ხელმოწერილი და ბეჭედ დასმული.

**ანგარიშსწორების პირობები და გარანტია**

შემსრულებელთან ანგარიშსწორება განხორციელდება ეტაპორივი გადახდით შესრულებული სამუშაოების დამადასურებელი დოკუმენტის (ფორმა N 2) და საგადასახადო ანგარიშ-ფაქტურების წარმოდგენის შემდეგ.

დამკვეთი განიხილავს წინასწარი ანგარიშსწორების შესაძლებლობას, მხოლოდ შემსრულებლის მიერ წარმოდგენილი სსიპ - საქართველოს ეროვნული ბანკის ან სსიპ - საქართველოს დაზღვევის სახელმწიფო ზედამხედველობის სამსახურის მიერ ლიცენზირებული საბანკო დაწესებულების ან სადაზღვევო ორგანიზაციის მიერ გაცემული, ავანსის იდენტური ოდენობის საბანკო გარანტია, საბანკო ან სადაზღვევო გარანტიის საფუძველზე. საბანკო ან სადაზღვევო გარანტიის მოქმედების ვადა მინიმუმ 30 სამუშაო დღით უნდა აღემატებოდეს სამუშაოების საბოლოო დასრულების ვადას. გარანტია უნდა იყოს უპირობო, გამოუხმობადი და დამკვეთს უნდა აძლევდეს უფლებას გარანტიის გამცემისგან პირველივე მოთხოვნისთანავე მიიღოს შესაბამისი თანხა.

დამკვეთის მხრიდან ანგარიშსწორება განხორციელდება მხოლოდ საბანკო გადარიცხვის საშუალებით. არაუგვიანეს 3 სამუშაო დღის განმავლობაში შესაბამისი დოკუმენტაციის წარმოდგენიდან.

***შენიშვნა:*** *კანდიდატმა ხარჯთაღრიცხვა უნდა წარმოადგინოს ორ ნაწილად განფასებული, სამუშაოები და მასალები. დამკვეთი განიხილავს შესაძლებლობას რომ მასალების ერთეულის ფასების მიუღებლობის შემთხვევაში თავად უზრუნველყოს სამუშაოების შემსრულებელი საჭირო სამშენებლო მასალებით, რაც შესაბამისად ასახული იქნება მხარეთა შორის შემდგომში გაფორმებულ ხელშეკრულებაში.*

**ხელშეკრულების პროექტი**

ქ. რუსთავი ----------- 2025 წელი

ერთი მხრივ, სააქციო საზოგადოება „პანექსი“, წარმოდგენილი მისი დირექტორის ვიაჩესლავ შაგაას სახით (შემდგომში - „დამკვეთი“),

მისამართი: თბილისი - წითელი ხიდის მე-17 კმ.

საიდენტიფიკაციო კოდი: № 405 03 49 11

ტელეფონის ნომერი:

საბანკო რეკვიზიტები: ს.ს."ბაზის ბანკი"

ბანკის კოდი: CBASGE22 .

ანგარიშის ნომერი: GE22BS0000000002936.

და მეორე მხრივ, ---------, წარმოდგენილი ------------ სახით (შემდგომში - „შემსრულებელი“),

მისამართი:

საიდენტიფიკაციო კოდი: №

ტელეფონის ნომერი:

საბანკო რეკვიზიტები:

ბანკის კოდი:

ანგარიშის ნომერი:

შემდგომში თითოეული ცალ-ცალკე წოდებული, როგორც „მხარე“, ხოლო ერთობლივად წოდებულნი, როგორც „მხარეები“,

დამკვეთის მიერ 2025 წლის ------ --------- გამოცხადებული N ----- ----- ტენდერის შედეგებისა და საკუთარი უფლებამოსილების საფუძველზე, ვდებთ წინამდებარე ხელშეკრულებას (შემდგომში - ხელშეკრულება) შემდეგზე:

**მუხლი 1. შესყიდვის ობიექტის დასახელება**

1. ხელშეკრულებით გათვალისწინებულ შესყიდვის ობიექტს წარმოადგენს დამკვეთის ტერიტორიაზე ბეტონირების სამუშაოები (შემდგომში - სამუშაო).

**მუხლი 2. ხელშეკრულების ღირებულება**

ხელშეკრულების ღირებულება შეადგენს --- ---- (თანხა მიეთითება სიტყვიერადაც) ლარს, საქართველოს კანონმდებლობით გათვალისწინებული გადასახადების ჩათვლით.

**მუხლი 3. სამუშაოს შესრულების ვადა**

1. შემსრულებელი ვალდებულია ხელშეკრულებით გათვალისწინებული სამუშაო განახორციელოს ხელშეკრულების გაფორმებიდან 45 (ორმოცდახუთი) კალენდარული დღის განმავლობაში.

2. შემსრულებელი ვალდებულია სამუშაოები დაიწყოს ხელშეკრულების გაფორმებიდან 3 (სამი) კალენდარული დღის ვადაში. აღნიშნული ვადა შედის და გათვალისწინებულია სამუშაოების შესრულების საერთო ვადაში.

**მუხლი 4. ანგარიშსწორების წესი**

1. ხელშეკრულების ფარგლებში ანგარიშსწორება იწარმოება უნაღდო ანგარიშსწორების ფორმით, საქართველოს ეროვნულ ვალუტაში, ხელშეკრულებით გათვალისწინებულ რეკვიზიტებზე.

2. შემსრულებლის წერილობითი მომართვის საფუძველზე, ანგარიშსწორება შესაძლებელია განხორციელდეს ეტაპობრივად, არაუმეტეს ერთხელ 2 (ორი) კალედარული კვირის განმავლობაში შუალედურად შესრულებული სამუშაოების ღირებულების შესაბამისად, წინამდებარე ხელშეკრულებით გათვალისწინებული დოკუმენტების დადასტურებიდან და მიღება-ჩაბარების აქტის გაფორმებიდან 5 (ხუთი) სამუშაო დღის განმავლობაში.

3. ანგარიშსწორება განხორციელდება შესრულებული სამუშაოს ხარისხზე, საპროექტო-სახარჯთაღრიცხვო დოკუმენტაციასთან შესაბამისობაზე, მოცულობასა და ღირებულებებზე დაყრდნობით შემსრულებლის მიერ წარმოდგენილი ფორმა N 2-ის საფუძველზე.

**მუხლი 5. წინასწარი ანგარიშსწორების პირობები**

1. შემსრულებელი უფლებამოსილია, დამკვეთს წარუდგინოს წერილობითი თხოვნა წინასწარი ანგარიშსწორების თანხის (შემდგომში - ავანსი) გადახდის თაობაზე.

2. შემსრულებელი არ არის უფლებამოსილი, დამკვეთს წარუდგინოს წერილობითი თხოვნა ავანსის გადახდის თაობაზე, თუ იგი რეგისტრირებულია მოვალეთა რეესტრში, მის მიმართ რეგისტრირებულია საგადასახადო გირავნობა ან/და ყადაღა. შემსრულებელი ვალდებულია, დამკვეთს წარუდგინოს შესაბამისი დოკუმენტები (განახლებული ინფორმაცია საგადასახადო გირავნობისა ან/და ყადაღის თაობაზე), რომლითაც დასტურდება მის მიმართ ამ პუნქტში განსაზღვრული ვალდებულებების რეგისტრაციის არარსებობა.

3. დამკვეთის მიერ ავანსის გადახდასთან დაკავშირებით დადებითი გადაწყვეტილების მიღების შემთხვევაში, შემსრულებლი ვალდებულია, დამკვეთს წარუდგინოს სსიპ - საქართველოს ეროვნული ბანკის ან სსიპ - საქართველოს დაზღვევის სახელმწიფო ზედამხედველობის სამსახურის მიერ ლიცენზირებული საბანკო დაწესებულების ან სადაზღვევო ორგანიზაციის მიერ გაცემული, ავანსის იდენტური ოდენობის საბანკო გარანტია, რომლის მოქმედების ვადა 30 (ოცდაათი) სამუშაო დღით უნდა აღემატებოდეს სამუშაოების დასრულების ვადას.

4. ავანსის იდენტური ოდენობის საბანკო გარანტია თავისი შინაარსით უნდა იყოს უპირობო და დამკვეთს უნდა აძლევდეს უფლებას, ავანსის იდენტური ოდენობის საბანკო გარანტიის გამცემი დაწესებულებისგან პირველივე მოთხოვნისთანავე მიიღოს შესაბამისი თანხა.

5. შემსრულებლისთვის გადასახდელი ავანსი ჯამში არ უნდა აღემატებოდეს ხელშეკრულების ღირებულების 20 (ოცი) % -ს.

6. წინასწარ გადახდილი თანხის გაქვითვა მოხდება პროპორციულად, ფაქტობრივად შესრულებული სამუშაოს ღირებულების იმ პროცენტის ოდენობით, რა პროცენტული ოდენობითაც გაიცა ავანსი. ეტაპობრივი ანგარიშწორების შემთხვევაში, ანგარიშწორების ბოლო ეტაპზე წინასწარ გადახდილი თანხის გაქვითვა მოხდება იმ მოცულობით, რა მოცულობაც საჭიროა ავანსის სრულყოფილად გასაქვითად;

8. ავანსის გადახდა მოხდება უნაღდო ანგარიშსწორების ფორმით შემსრულებლის მიერ ამ მუხლის მე-3 პუნქტით გათვალისწინებული საბანკო გარანტიის დამკვეთისათვის წარდგენის შემდეგ.

**მუხლი 6. შესრულებული სამუშაოს საგარანტიო ვადა**

1. შესრულებული სამუშაოს საგარანტიო ვადა შეადგენს საბოლოო მიღება-ჩაბარების აქტის გაფორმებიდან 1 (ერთი) წელს.

2. ამ მუხლის პირველი პუნქტით განსაზღვრული, შესრულებული სამუშაოს საგარანტიო ვადის განმავლობაში რაიმე წუნის (ნაკლოვანებები, დეფექტი) აღმოჩენის შემთხვევაში, შემსრულებელი ვალდებულია შეტყობინების მიღებიდან, დამკვეთის მიერ განსაზღვრულ გონივრულ ვადაში, საკუთარი ხარჯებით უზრუნველყოს მისი აღმოფხვრა.

3. იმ შემთხვევაში, თუ დამკვეთის მიერ შექმნილი ინსპექტირების ჯგუფის ან სპეციალური კომისიის მიერ საბოლოო მიღება-ჩაბარების აქტის შედგენისას დაფიქსირებული იქნება შესრულებული სამუშაოს ნაკლი ან უხარისხობა, შემსრულებელს არ აუნაზღაურდება მისი ღირებულება სამუშაოს დეფექტ(ებ)ის სრულ და უპირობო გამოსწორებამდე.

4. შემსრულებელი ვალდებულია ამ მუხლის მე-3 პუნქტით გათვალისწინებულ შემთხვევაში, უზრუნველყოს დაფიქსირებული დეფექტ(ებ)ის გამოსწორება. დაფიქსირებული დეფექტ(ებ)ის გამოუსწორებლობის შემთხვევაში, დამკვეთი უფლებამოსილია მიმწოდებელის დააკისროს პირგასამტეხლო ხელშეკრულების მე-12 მუხლის პირველი პუნქტის შესაბამისად.

5. იმ შემთხვევაში, თუ სხვადასხვა მიზეზების გამო შემსრულებელი ვერ/არ უზრუნველყოფს ამ მუხლის დეფექტ(ებ)ის აღმოფხვრას, დამკვეთი ან/და მის მიერ შერჩეული საექსპერტო დაწესებულება შეაფასებს ამ დეფექტ(ებ)ის აღმოფხვრისათვის ჩასატარებელი სამუშაოების ღირებულებას.

**მუხლი 7. სამუშაოს შესაბამისობა**

1. ხელშეკრულების პირველი მუხლით გათვალისწინებული სამუშაო შემსრულებლის მიერ უნდა შესრულდეს ჯეროვნად, სამუშაოების საპროექტო დოკუმენტაციის, ტექნიკური დავალების, საქართველოს კანონმდებლობით გათვალისწინებული შესაბამისი სამშენებლო და გარემოსდაცვითი (არსებობის შემთხვევაში) ნორმებისა და წესების და დამკვეთის მოთხოვნების შესაბამისად.

2. ამ მუხლის პირველ პუნქტში განსაზღვრული წესებიდან და ნორმებიდან შემსრულებლის მხრიდან ნებისმიერი გადახვევის შემთხვევაში, დამკვეთი უფლებამოსილია, არ მიიღოს სამუშაო ან/და მიმწოდებლის მიმართ გამოიყენოს ხელშეკრულებითა და საქართველოს კანონმდებლობით გათვალისწინებული პასუხისმგებლობის ზომები.

**მუხლი 8. სამუშაოს მიღება-ჩაბარების წესი**

1. შემსრულებელი უფლებამოსილია დამკვეთისთვის შესრულებული სამუშაოების წარდგენა განახორციელოს ეტაპობრივად, არაუმეტეს ერთხელ 2 (ორი) კვირაში.

2. შესმრულებლის მიერ წარდგენილი შესრულებული სამუშაოები მიღებულად ჩაითვლება საქართველოს კანონმდებლობით გათვალისწინებული დოკუმენტების დადასტურებიდან და მიღება-ჩაბარების აქტის გაფორმების შემდეგ.

**მუხლი 9. მხარეთა უფლება-მოვალეობანი**

1. შემსრულებელი ვალდებულია:

ა) უზრუნველყოს სამუშაოს დაწყება ხელშეკრულების გაფორმებიდან 3 (სამი) კალენდარული დღის განმავლობაში;

ბ) სამუშაოს შესრულების პროცესში იხელმძღვანელოს ხელშეკრულების მე-7 მუხლის პირველ პუნქტში გათვალისწინებული მოთხოვნების შესაბამისად;

გ) სამუშაო განახორციელოს ხელშეკრულების მე-3 მუხლში განსაზღვრულ ვადაში და პირობებით;

დ) დამკვეთთან შეათანხმოს სამუშაოების განხორციელებისას გამოსაყენებელი მასალ(ებ)ის ხარისხი;

ე) სამუშაოების დაწყებამდე სამშენებლო მოედანზე გადაამოწმოს საპროექტო ნიშნულები, ასევე, საპროექტო ნახაზებში მითითებული ზომები და ნებისმიერი უზუსტობა აცნობოს დამკვეთს;

ვ) საკუთარი ხარჯებით უზრუნველყოს ხელშეკრულებით გათვალისწინებული ინსპექტირების შედეგად და ხელშეკრულების მე-6 მუხლით განსაზღვრული წესით გამოვლენილი ყველა დეფექტ(ებ)ის აღმოფხვრა;

ზ) უმოკლეს ვადაში აცნობოს დამკვეთს მისი მოსალოდნელი რეორგანიზაციის ან ლიკვიდაციის შესახებ;

2. დაამკვეთი ვალდებულია, შეუფერხებლად აუნაზღაუროს შემსრულებელს შესრულებული სამუშაოების ღირებულება ხელშეკრულებით გათვალისწინებული პირობებისა და ვადების შესაბამისად.

3. დამკვეთი უფლებამოსილია:

ა) ნებისმიერ დროს განახორციელოს შემსრულებლის მიერ ნაკისრი ვალდებულებების შესრულებისა და ხარისხის ინსპექტირება;

ბ) არ ჩაიბაროს რაოდენობრივად, ხარისხობრივად ან უფლებრივად ნაკლიანი შესრულებული სამუშაო.

**მუხლი 10. კონტროლი (ინსპექტირება)**

1. ხელშეკრულებით გათვალისწინებული ვალდებულებების შესრულების, შესრულებული სამუშაოს მოცულობის, ხარისხისა და შესრულების ვადების დაცვის კონტროლს (ინსპექტირება) ახორციელებს დამკვეთი ან/და ზედამხედველი.

2. ხელშეკრულების მოქმედების პერიოდში, ხელშეკრულების შესრულების ნებისმიერ ეტაპზე, დამკვეთი უფლებამოსილია, განახორციელოს ხელშეკრულებით გათვალისწინებული ვალდებულებების შესრულების კონტროლი (ინსპექტირება).

4. შემსრულებელი ვალდებულია, საკუთარი ხარჯებით უზრუნველყოს კონტროლის (ინსპექტირების) შედეგად გამოვლენილი ყველა დეფექტ(ებ)ის აღმოფხვრა და კონტროლის (ინსპექტირების) ხელახლა განხორციელებასთან დაკავშირებული ხარჯების ანაზღაურება.

5. სამუშაოს განხორციელების პროცესში, დამკვეთი ვალდებულია უზრუნველყოს ზედამხედველობისა და კონტროლის განმახორციელებელ პირთა მიერ გაცემული, როგორც ზეპირი, ასევე, წერილობითი რეკომენდაციების და მითითებების შესრულება.

6. ხელშეკრულებით განსაზღვრული ვალდებულებ(ებ)ის შეუსრულებლობის ან არაჯეროვანი შესრულების შემთხვევაში დამკვეთის, შემსრულებლისა და ხელშეკრულების კონტროლის (ინსპექტირება) მიზნით შერჩეული სხვა პირ(ებ)ის მონაწილეობით ფორმდება შესაბამისი აქტი, სადაც დეტალურად აღიწერება ხელშეკრულებით განსაზღვრული ვალდებულებ(ებ)ის შეუსრულებლობის ან არაჯეროვანი შესრულების მიზეზ(ებ)ი. თუ შემსრულებლის წარმომადგენელი უარს აცხადებს ამ პუნქტში აღნიშნული აქტის შედგენაში მონაწილეობაზე, ხსენებული ფიქსირდება ამავე აქტში და იგი იწვევს იმავე სამართლებრივ შედეგებს, რასაც გამოიწვევდა შემსრულებლის წარმომადგენლის მონაწილეობით შედგენილი აქტი. სამუშაოების არაჯეროვნად შესრულების შემთხვევაში შემსრულებელი ვალდებულია, თავისი სახსრებით დაუყოვნებლივ აღმოფხვრას დეფექტ(ებ)ი. სამუშაოების არაჯეროვნად შესრულების შემთხვევაში შემსრულებელს არ უნაზღაურდება დეფექტ(ებ)ით შესრულებული სამუშაოების ღირებულება.

7. იმ შემთხვევაში, თუ შემსრულებლის მხრიდან შესრულებულ სამუშაოთა დამკვეთისთვის წარდგენილი მოცულობები დამკვეთის მიერ გადამოწმების შემთხვევაში არ შეესაბამება რეალობას, დამკვეთი ამ მუხლის მე-6 პუნქტით გათვალისწინებული აქტის შედგენის შემდეგ არ უნაზღაურებს შემსრულებელს აღნიშნულ სამუშაოთა ღირებულებას და განიხილავს შემსრულებლის პასუხისმგებლობის საკითხს ხელშეკრულებისა და საქართველოს კანონმდებლობის შესაბამისად.

**მუხლი 11. ფორს-მაჟორი**

1. მხარეები თავისუფლდებიან ხელშეკრულებით გათვალისწინებული ვალდებულებ(ებ)ის შეუსრულებლობით ან/და არაჯეროვნად შესრულებით გამოწვეული პასუხისმგებლობისაგან, თუ ვალდებულებ(ებ)ის შეუსრულებლობა ან/და არაჯეროვანი შესრულება გამოწვეულია დაუძლეველი ძალის (სტიქიური უბედურება, ეპიდემია, ომი, კარანტინი, საქონლის მიწოდებაზე ემბარგოს დაწესება, საბიუჯეტო ასიგნებების მკვეთრი შემცირება, საზოგადოებრივი არეულობა, ცვლილებები კანონმდებლობაში და ა.შ.) ზეგავლენით, რომლის წინასწარ განსაზღვრა ან თავიდან აცილება მხარეების შესაძლებლობას აღემატებოდა. დაუძლეველი ძალით გამოწვეული მოვლენები ეწოდება მოვლენებს, რომელთა წარმოშობასა და განვითარებაზე მხარეებს ზეგავლენის მოხდენა არ შეუძლიათ (ფორს-მაჟორი).

2. მხარე, რომელსაც ხელშეკრულებით გათვალისწინებული ვალდებულებ(ებ)ის შეუსრულებლობის ან/და არაჯეროვნად შესრულების მიზეზად ფორს-მაჟორი მოჰყავს, ვალდებულია, დაუყოვნებლივ, მაგრამ ფორს-მაჟორის მოვლენის დადგომიდან არაუგვიანეს 5 (ხუთი) სამუშაო დღისა, წერილობით აცნობოს მეორე მხარეს ასეთი მოვლენის დადგომისა და მისი სავარაუდო აღმოფხვრის ვადის შესახებ; წინააღმდეგ შემთხვევაში იგი არ თავისუფლდება ხელშეკრულებით გათვალისწინებული ვალდებულებ(ებ)ის შეუსრულებლობით ან/და არაჯეროვნად შესრულებით გამოწვეული პასუხისმგებლობისაგან. ამასთან, მეორე მხარის მოთხოვნის შემთხვევაში, შესაბამისმა მხარემ უნდა წარადგინოს ფორს-მაჟორის არსებობის დამადასტურებელი დოკუმენტი, და დაასაბუთოს, რომ ფორს-მაჟორმა არსებითად ხელი შეუშალა მხარეს ხელშეკრულებით გათვალისწინებული ვალდებულებ(ებ)ის შესრულებაში.

**მუხლი 12. პასუხისმგებლობა**

1. ხელშეკრულებით გათვალისწინებული ვალდებულებ(ებ)ის შეუსრულებლობის ან არაჯეროვნად (გარდა ამ მუხლის მე-2 პუნქტით გათვალისწინებული ვადების დარღვევისა) შესრულებისათვის დამრღვევი მხარე ვალდებულია, მეორე მხარის მოთხოვნისთანავე გადაუხადოს მას პირგასამტეხლოს სახით ხელშეკრულების შეუსრულებელი ვალდებულების ღირებულების 5%, ასეთი მოთხოვნის მიღებიდან არაუგვიანეს 5 (ხუთი) სამუშაო დღეში და უზრუნველყოს დარღვეული ვალდებულების დაუყოვნებლივ გამოსწორება, გარდა ამ მუხლის მეორე პუნქტით განსაზღვრული შემთხვევისა.

2. შემსრულების მიერ ხელშეკრულების დანართით განსაზღვრული სამუშაოების შესრულების გეგმა-გრაფიკის დარღვევის შემთხვევაში, მიმწოდებელს დაეკისრება პირგასამტეხლო ყოველ ვადაგადაცილებულ დღეზე, ხელშეკრულების ღირებულების 0.05%-ის ოდენობით.

3. იმ შემთხვევაში, თუ ხელშეკრულებით გათვალისწინებული გეგმა-გრაფიკის დარღვევის გამო მიმწოდებლისთვის ხელშეკრულების მე-12 მუხლის მე-2 პუნქტით დაკისრებული პირგასამტეხლოს ჯამური თანხა გადააჭარბებს ხელშეკრულების საერთო ღირებულების 2%-ს, დამკვეთს უფლება აქვს, ცალმხრივად შეწყვიტოს ხელშეკრულება.

4. ამ მუხლის პირველი პუნქტის საფუძველზე შემსრულებლისთვის დაკისრებული პირაგასამტეხლოს დადგენილ ვადაში გადაუხდელობის შემთხვევაში, შემსყიდველი უფლებამოსილია, შემსრულებელს შესრულებული სამუშაოების ღირებულებიდან დაუკავოს თანხა დაკისრებული პირგასამტეხლოს ოდენობით და მოახდინოს ურთიერთმოთხოვნათა გაქვითვა საქართველოს კანონმდებლობის შესაბამისად.

5. შემსრულების მიერ ხელშეკრულებით გათვალისწინებული ვალდებულებ(ებ)ის შეუსრულებლობით ან არაჯეროვნად შესრულებით მესამე პირისათვის მიყენებული ნებისმიერი სახის ზიანის ანაზღაურების ვალდებულება ეკისრება შემსრულებელს.

6. შემსრულებლის მიერ ჩადენილი საქართველოს ადმინისტრაციულ სამართალდარღვევათა კოდექსით გათვალისწინებული სამართალდარღვევისათვის, შემსყიდველისათვის დაკისრებული ადმინისტრაციული სახდელისათვის პასუხისმგებლობა ეკისრება შემსრულებელს.

7. შემსრულებელს ეკისრება სრული პასუხისმგებლობა ტექნიკური დავალებით გათვალისწინებული ვალდებულებ(ებ)ის დარღვევის შემთხვევაში წარმოშობილ ზიანზე.

**მუხლი 13. ხელშეკრულების შეწყვეტა**

1. ხელშეკრულების ერთ-ერთი მხარის მიერ ხელშეკრულების ვალდებულებ(ებ)ის შეუსრულებლობის ან არაჯეროვნად (გარდა მე-12 მუხლის მე-2 პუნქტით გათვალისწინებული ვადების დარღვევისა) შესრულების შემთხვევაში, მეორე მხარეს შეუძლია, მიიღოს გადაწყვეტილება ხელშეკრულების მოქმედების შეწყვეტის შესახებ, რაზედაც აცნობებს მეორე მხარეს წერილობითი ფორმით.

2. ხელშეკრულების შეწყვეტა ურთიერთშეთანხმების საფუძველზე ხორციელდება მხარეთა შორის დანართის გაფორმების გზით.

3. დამკვეთი უფლებამოსილია, ვადამდე, ცალმხრივად შეწყვიტოს ეს ხელშეკრულება თუ:

ა) შემსრულებელი არღვევს (არ ასრულებს ან არაჯეროვნად ასრულებს) ხელშეკრულებით განსაზღვრულ ვალდებულებას/ვალდებულებებს;

ბ) შემსრულებელის მიმართ მიმდინარეობს გაკოტრების ან გადახდისუუნარობის საქმისწარმოება (მიუხედავად მისი დაწყების დროისა);

გ) შემსრულებლის ქონებას დაედო ყადაღა, თუ ეს გარემოება ზეგავლენას ახდენს ან შესაძლებელია, ზეგავლენა მოახდინოს ხელშეკრულები გათვალისწინებული ვალდებულებ(ებ)ის შესრულებაზე;

დ) მიმდინარეობს შემსრულებლის რეორგანიზაცია, თუ ეს გარემოება ზეგავლენას ახდენს ან შესაძლებელია, მოახდინოს ხელშეკრულებით გათვალისწინებული ვალდებულებ(ებ)ის შესრულებაზე;

ე) შემსრულებელმა განმეორებით დაარღვია ხელშეკრულებაზე თანდართული სამუშაოების შესრულების გეგმა-გრაფიკი;

ვ) შემსრულებლის მიმართ ხელშეკრულებით გათვალისწინებული გეგმა-გრაფიკის დარღვევის გამო მიმწოდებლისთვის ხელშეკრულების მე-12 მუხლის მე-2 პუნქტით დაკისრებული პირგასამტეხლოს ოდენობამ გადააჭარბა ხელშეკრულების ღირებულების 2%-ს;

ზ) ხელშეკრულების გაფორმების შემდეგ დამკვეთისთვის ცნობილი გახდა, რომ შემსრულებელმა ხელშეკრულების დადების მიზნით ჩაიდინა არაკეთილსინდისიერი ქმედება;

თ) ხელშეკრულების ფარგლებში შესასრულებელი სამუშაო სრულად გადასცა ქვეკონტრაქტორს;

ი) საქართველოს კანონმდებლობით გათვალისწინებულ სხვა შემთხვევებში.

**მუხლი 14. უფლებების გადაცემა**

1. ხელშეკრულების არც ერთ მხარეს არა აქვს უფლება, გადასცეს მესამე პირს ხელშეკრულებით განსაზღვრული თავისი უფლებები და მოვალეობები მეორე მხარის წერილობითი თანხმობის გარეშე.

2. ხელშეკრულების ფარგლებში მესამე პირებთან ურთიერთობაში მხარეები მოქმედებენ თავიანთი სახელით, ხარჯებითა და რისკით.

**მუხლი 15. ქვეკონტრაქტორ(ებ)ი.**

1. წინამდებარე ხელშეკრულების ფარგლებში დამკვეთი არ განიხილავს ქვეკონტრაქტორების მიერ სამუშაოების შესრულებას.
2. სამუშაოების შესრულების ფარგლებში შემსრულებლის მიერ ქვეკონტრაქტორებთან დადებული ნებისმიერი შეთანხმება წარმოადგენს მის სრულ პასუხისმგებლობას და ვერანაირ გავლენას ვერ მოახდეს ხელშეკრულებით ნაკისრი ვალდებულების შესრრულებლობაზე ან მისი პირობების გადახედვაზე.

**მუხლი 16. შეტყობინება**

1. ნებისმიერი შეტყობინება, რომელსაც ერთი მხარე, ხელშეკრულების შესაბამისად, უგზავნის მეორე მხარეს, უნდა გაიგზავნოს წერილის, დეპეშის, ოფიციალური ელექტრონული ფოსტის ან ფაქსის სახით, ორიგინალის შემდგომი წარდგენით, ხელშეკრულებაში მითითებულ მეორე მხარის მისამართზე.

2. შეტყობინება ძალაში შედის ადრესატის მიერ მისი მიღების დღეს ან შეტყობინებაში ძალაში შესვლისათვის დადგენილ დღეს იმის მიხედვით, თუ ამ თარიღებიდან რომელი უფრო გვიან დგება.

**მუხლი 17. სხვა პირობები**

1. ხელშეკრულებაში შესატანი ნებისმიერი ცვლილება ან დამატება უნდა გაფორმდეს მხარეთა შორის წერილობითი შეთანხმების საფუძველზე ხელშეკრულების დანართის გაფორმების გზით. ამ პუნქტის შესაბამისად გაფორმებული ხელშეკრულების დანართი მხარეთა ხელმოწერისთანავე წარმოადგენს ხელშეკრულების განუყოფელ ნაწილს.

2. ნებისმიერი ცვლილება, რომელსაც მოჰყვება ხელშეკრულების ფასის გაზრდა ან დამკვეთისთვის პირობების გაუარესება, დაუშვებელია, გარდა საქართველოს სამოქალაქო კოდექსის 398-ე მუხლით გათვალისწინებული შემთხვევებისა, რა დროსაც დაუშვებელია თავდაპირველად დადებული ხელშეკრულების ჯამური ღირებულების 5%-ზე მეტი ოდენობით გაზრდა.

3. ხელშეკრულება რეგულირდება საქართველოს კანონმდებლობით.

4. მხარეთა შორის წარმოშობილი სადავო საკითხები წყდება ურთიერთშეთანხმების გზით. მხარეთა მიერ შეთანხმების მიუღწევლობის შემთხვევაში დავა გადაწყდება საქართველოს სასამართლოს მეშვეობით საქართველოს კანონმდებლობის შესაბამისად.

5. ხელშეკრულება შედგენილია ქართულ ენაზე, 2 (ორი) ეგზემპლარად, რომელთაგან თითოეულს აქვს თანაბარი იურიდიული ძალა და ინახება ხელმომწერ მხარეებთან (ერთი პირი - დამკვეთთან და ერთი პირი - მიმწოდებელთან).

6. ხელშეკრულებასთან დაკავშირებული ნებისმიერი მიმოწერა შესრულებული უნდა იყოს ქართულ ენაზე.

7. შემსრულებლლის სატენდერო წინადადება, ხარჯთაღრიცხვა, სამუშაოების შესრულების გეგმა-გრაფიკი, ტექნიკური დავალება, საპროექტო დოკუმენტაციის განმარტებითი ბარათი, სპეციფიკაციები, ნახაზები, პროექტი თან ერთვის ხელშეკრულებას და წარმოადგენს მის განუყოფელ ნაწილს.

**მუხლი 18. ხელშეკრულების მოქმედების ვადა**

ხელშეკრულების მოქმედების ვადა განისაზღვრება ხელშეკრულების ხელმოწერის დღიდან --- წლის ------ ჩათვლით, გარდა ხელშეკრულებით განსაზღვრული იმ ვალდებულებებისა, რომელთა არსებობაც არ არის დამოკიდებული ხელშეკრულების მოქმედების ვადაზე.

**მხარეთა ხელმოწერები:**

**შემსყიდველი:**

**მიმწოდებელი:**